**Literárna Senica Ladislava Novomeského 2019**

**Propozície k súťaži**

Trnavský samosprávny kraj  
Mesto Senica  
Záhorská knižnica Senica  
Spoločnosť Ladislava Novomeského Bratislava  
Literárne informačné centrum Bratislava

v y h l a s u j ú

**XXXIII. ročník celoslovenskej autorskej súťaže**

**LITERÁRNA SENICA LADISLAVA NOVOMESKÉHO 2019**

**1. Podmienky súťaže:**

* súťaže sa môže zúčastniť každý autor, ktorého práce neboli doposiaľ knižne publikované. *(Práca, ktorá nám bude zaslaná ako súťažný príspevok a bola už knižne publikovaná samostatne alebo ako súčasť elektronického či tlačeného zborníka v inej súťaži, nebude porotou akceptovaná.)*;
* každý zúčastnený autor môže poslať do súťaže najviac 5 poetických, resp. prozaických útvarov v slovenskom jazyku, v rozsahu maximálne 20 strojom písaných strán *(normostrán)* formátu A4 v dvoch tlačených verziách a jednej elektronickej kópii *(formát textových editorov MS Word .doc, .docx)*;
* súťaží sa v literárnych žánroch: poézia, próza, reportáž, cestopis, dramatický útvar a pod.;
* súťažná práca musí obsahovať: meno, vek autora, bydlisko, u žiakov a študentov aj navštevovanú školu a ročník. *(Súťažiaci priloží k zasielanému súťažnému príspevku vyplnenú* ***prihlášku do súťaže*** *a podpísaný* ***Súhlas so spracúvaním osobných údajov*** *v zmysle zákona 18/2018 Z.z. o ochrane osobných údajov a o zmene a doplnení niektorých zákonov. Súťažiacemu, ktorý ku dňu zaslania príspevku do súťaže* ***nedosiahol vek 18 rokov****, podpisuje prihlášku a súhlas so spracovaním osobných údajov* ***zákonný zástupca*** *)*
* súťaž je tematicky voľná a neanonymná.

**2. Priebeh súťaže:**

* súťaží sa v troch vekových kategóriách:

|  |  |
| --- | --- |
| I. kategória: | žiaci 5.-9. roč. ZŠ a 8-ročných gymnázií |
| II. kategória: | študenti stredných škôl |
| III. kategória: | študenti vysokých škôl a ostatní dospelí |
|  |  |
|  |  |

* **tlačené práce** je potrebné zaslať **poštou na adresu**:

Záhorská knižnica  
Vajanského 28  
905 01 Senica

* **práce v elektronickej forme** je potrebné poslať na **e-mail**: [metodika@zahorskakniznica.eu](mailto:metodika@zahorskakniznica.eu)
* kontakt pre poskytovanie informácií: [metodika@zahorskakniznica.eu](mailto:metodika@zahorskakniznica.eu), tel. 034/ 651 2604, 034/ 654 3782

**Uzávierka súťaže je 30. septembra 2019**

**3. Vyhodnotenie súťaže**

* súťažné práce posúdi odborná porota, ktorá si vyhradzuje právo: pri nedodržaní podmienok súťaže niektoré práce do súťaže nezaradiť alebo neudeliť niektorú z cien;
* vyhodnotenie súťaže sa uskutoční 5. 12. 2019;
* výsledky budú publikované na [www.zahorskakniznica.eu](http://www.zahorskakniznica.eu) a [www.infolib.sk](http://www.infolib.sk);
* porotou ocenené a odporúčané literárne práce budú publikované v zborníku, ktorý vydajú organizátori súťaže a ten bude využívaný v rámci činností vyhlasovateľa. Publikovanie súťažných prác nebude honorované *(súťažné práce nebudú použité v rozpore s autorským zákonom)*;
* súťažné práce budú vrátené autorom, ktorí o to písomne požiadajú;
* neprevzaté ocenenia zasielame poštou iba výnimočne, výhercovia si môžu ocenenia prevziať v Záhorskej knižnici v Senici.

**4. Ceny:**

Hlavná cena:  
Cena predsedu Trnavského samosprávneho kraja: poukážka na nákup kníh v hodnote 100,- €  
Cena Literárneho informačného centra

Ostatné ceny budú vecné alebo finančné:

|  |  |  |
| --- | --- | --- |
| I. kategória | 1. cena | do 33,- € |
|  | 2. cena | do 25,- € |
|  | 3. cena | do 17,- € |
| II. kategória | 1. cena | do 50,- € |
|  | 2. cena | do 33,- € |
|  | 3. cena | do 25,- € |
| III. kategória | 1. cena | do 66,- € |
|  | 2. cena | do 50,- € |
|  | 3. cena | do 33,- € |



Literárnu súťaž  z verejných zdrojov podporil Fond na podporu umenia, ktorý je hlavným partnerom podujatia.

